title: 2012/441/ES: Sklep Sveta z dne 9. oktobra 2009 o podpisu in začasni uporabi Protokola, ki spreminja Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani zaradi upoštevanja pristopa Republike Bolgarije in Romunije k Evropski uniji#Protokol, ki spreminja Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani zaradi upoštevanja pristopa Republike Bolgarije in Romunije k Evropski uniji

text:
               27.7.2012

               SL

               Uradni list Evropske unije

               L 200/24

         SKLEP SVETA
   z dne 9. oktobra 2009
   o podpisu in začasni uporabi Protokola, ki spreminja Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani zaradi upoštevanja pristopa Republike Bolgarije in Romunije k Evropski uniji
   (2012/441/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) Pogodbe v povezavi s členom 300(2), prvim pododstavkom člena 300(3) in členom 300(4) Pogodbe,
   ob upoštevanju Akta o pristopu Republike Bolgarije in Romunije k Evropski uniji ter zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Svet je 5. decembra 2004 pooblastil Komisijo za začetek pogajanj o Evro-sredozemskem letalskem sporazumu med Evropsko skupnostjo in njenimi državami članicami na eni strani ter Marokom na drugi strani.

               (2)

               Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani (v nadaljnjem besedilu: Sporazum) je bil podpisan v Bruslju, dne 12. decembra 2006 (1).

               (3)

               Pogodba o pristopu Republike Bolgarije in Romunije k Evropski uniji je bila podpisana 25. aprila 2005 v Luxembourgu in je začela veljati 1. januarja 2007.

               (4)

               Potreben je protokol, ki spreminja letalski sporazum, zaradi upoštevanja pristopa dveh novih držav članic.

               (5)

               Pogodbenici sta s pogajanji dosegli dogovor o Protokolu dne 19. marca 2007.

               (6)

               Zato je treba Protokol podpisati in začasno uporabljati, do zaključka formalnih postopkov, potrebnih za njegovo sklenitev –

         SKLENIL:
   Člen 1
   1.   Protokol, ki spreminja Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani zaradi upoštevanja pristopa Republike Bolgarije in Romunije k Evropski uniji (v nadaljnjem besedilu: Protokol), se v imenu Evropske skupnosti odobri, ob upoštevanju njegove sklenitve.
   2.   Besedilo Protokola je priloženo temu sklepu.
   Člen 2
   Predsednik Sveta je pooblaščen, da imenuje osebe, pooblaščene za podpis Protokola v imenu Evropske skupnosti in njenih držav članic, ob upoštevanju njegove poznejše sklenitve.
   Člen 3
   Ob upoštevanju vzajemnosti in do njegove uradne sklenitve se Protokol začasno uporablja od dne podpisa pogodbenic.
   Člen 4
   Uradno obvestilo iz člena 4(1) Protokola poda Svet.

      V Luxembourgu, 9. oktobra 2009

            Za Svet

            Predsednica

         Å. TORSTENSSON

      (1)  UL L 386, 29.12.2006, str. 55.

      PROTOKOL,
      ki spreminja Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani zaradi upoštevanja pristopa Republike Bolgarije in Romunije k Evropski uniji
      KRALJEVINA BELGIJA,
      REPUBLIKA BOLGARIJA,
      ČEŠKA REPUBLIKA,
      KRALJEVINA DANSKA,
      ZVEZNA REPUBLIKA NEMČIJA,
      REPUBLIKA ESTONIJA,
      IRSKA,
      HELENSKA REPUBLIKA,
      KRALJEVINA ŠPANIJA,
      FRANCOSKA REPUBLIKA,
      ITALIJANSKA REPUBLIKA,
      REPUBLIKA CIPER,
      REPUBLIKA LATVIJA,
      REPUBLIKA LITVA,
      VELIKO VOJVODSTVO LUKSEMBURG,
      REPUBLIKA MADŽARSKA,
      MALTA,
      KRALJEVINA NIZOZEMSKA,
      REPUBLIKA AVSTRIJA,
      REPUBLIKA POLJSKA,
      PORTUGALSKA REPUBLIKA,
      ROMUNIJA,
      REPUBLIKA SLOVENIJA,
      REPUBLIKA SLOVAŠKA,
      REPUBLIKA FINSKA,
      KRALJEVINA ŠVEDSKA,
      ZDRUŽENO KRALJESTVO VELIKE BRITANIJE IN SEVERNE IRSKE,
      v nadaljnjem besedilu "države članice", in
      EVROPSKA SKUPNOST,
      v nadaljnjem besedilu "Skupnost",
      ki jo predstavlja Svet Evropske unije,
      na eni strani, in
      KRALJEVINA MAROKO,
      v nadaljnjem besedilu "Maroko",
      na drugi strani,
      ob upoštevanju pristopa Republike Bolgarije in Romunije k Evropski uniji in s tem k Skupnosti dne 1. januarja 2007,
      SO SE DOGOVORILI O NASLEDNJEM:
      Člen 1
      Republika Bolgarija in Romunija sta pogodbenici Evro-sredozemskega letalskega sporazuma med Evropsko skupnostjo in njenimi državami članicami na eni strani ter Kraljevino Maroko na drugi strani (v nadaljnjem besedilu "Sporazum"), ki je bil podpisan 12. decembra 2006 v Bruslju.
      Člen 2
      1.   Prilogi II k Sporazumu (dvostranski sporazumi med Marokom in državami članicami Evropske skupnosti) se dodajo naslednje določbe:

                  (a)

                  za prvo alineo:

                              "—

                              Sporazum med Ljudsko republiko Bolgarijo in Kraljevino Maroko o zračnem prevozu, podpisan 14. oktobra 1966 v Rabatu;";

                  (b)

                  za šestnajsto alineo:

                              "—

                              Sporazum med vlado Socialistične republike Romunije in vlado Kraljevine Maroko o civilnem zračnem prevozu, podpisan 6. decembra 1971 v Bukarešti,
                              nazadnje spremenjen z memorandumom o soglasju, ki je bil sklenjen 29. februarja 1996 v Rabatu;".

            2.   Prilogi III k Sporazumu (postopki za izdajo dovoljenj za opravljanje prometa in tehničnih dovoljenj: pristojni organi), se v prvem odstavku dodajo naslednje določbe:

                  (a)

                  za Belgijo:
                  "Bolgarija
                  Generalni direktorat uprave za civilno letalstvo
                  Ministrstvo za promet, informacijske tehnologije in komunikacije";

                  (b)

                  za Slovaško republiko:
                  "Romunija:
                  Generalni direktorat za gradbeništvo in civilno letalstvo
                  Ministrstvo za promet in gradbeništvo.".

            Člen 3
      Besedili Sporazuma v bolgarskem in romunskem jeziku, ki sta priloženi k temu protokolu, sta verodostojni pod istimi pogoji kot ostale jezikovne različice.
      Člen 4
      1.   Ta protokol države pogodbenice odobrijo v skladu s svojimi postopki. Veljati začne na datum začetka veljavnosti Sporazuma. Če pa bi pogodbenice Protokol odobrile po datumu začetka veljavnosti Sporazuma, začne protokol v skladu s členom 27(1) Sporazuma veljati na dan, ko se pogodbenice medsebojno obvestijo o zaključku notranjih postopkov za odobritev.
      2.   Ta protokol se začne začasno uporabljati na dan, ko ga podpišeta obe pogodbenici.
      Člen 5
      Protokol je sestavljen v Bruslju, dne 18. junija 2012, v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in arabskem jeziku, pri čemer so vsa besedila enako verodostojna.

            За дьржавите-членки
            Por los Estados miembros
            Za členské státy
            For medlemsstaterne
            Für die Mitgliedstaaten
            Liikmesriikide nimel
            Για τα κράτη μέλη
            For the Member States
            Pour les États membres
            Per gli Stati membri
            Dalīvalstu vārdā –
            Valstybių narių vardu
            A tagállamok részéről
            Għall-Istati Membri
            Voor de lidstaten
            W imieniu Państw Członkowskich
            Pelos Estados-Membros
            Pentru statele membre
            Za členské štáty
            Za države članice
            Jäsenvaltioiden puolesta
            För medlemsstaternas

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Кралство Мароко
            Por el Reino de Marruecos
            Za Marocké království
            For Kongeriget Marokko
            Für das Königreich Marokko
            Maroko Kuningriigi nimel
            Για το Βασίλειο του Μαρόκου
            For the Kingdom of Morocco
            Pour le Royaume du Maroc
            Per il Regno del Marocco
            Marokas Karalistes vārdā –
            Maroko Karalystės vardu
            A Marokkói Királyság nevében
            Għar-Renju tal-Marokk
            Voor het Koninkrijk Marokko
            W imieniu Królestwa Maroka
            Pelo Reino de Marrocos
            Pentru Regatul Maroc
            Za Marocké kráľovstvo
            Za Kraljevino Maroko
            Marokon kuningaskunnan puolesta
            För Konungariket Marocko


title: Sklep Sveta 2011/640/SZVP z dne 12. julija 2011 o podpisu in sklenitvi Sporazuma med Evropsko unijo in Republiko Mauritius o pogojih za premestitev osumljenih piratov in z njimi povezanih zaseženih sredstev s pomorske sile pod vodstvom Evropske unije v Republiko Mauritius ter pogojih za ravnanje z osumljenimi pirati po premestitvi#Sporazum med Evropsko unijo in Republiko Mauritius o pogojih za premestitev osumljenih piratov in z njimi povezanih zaseženih sredstev s pomorske sile pod vodstvom Evropske unije v Republiko Mauritius ter pogojih za ravnanje z osumljenimi pirati po premestitvi

text:
               30.9.2011

               SL

               Uradni list Evropske unije

               L 254/1

         SKLEP SVETA 2011/640/SZVP
   z dne 12. julija 2011
   o podpisu in sklenitvi Sporazuma med Evropsko unijo in Republiko Mauritius o pogojih za premestitev osumljenih piratov in z njimi povezanih zaseženih sredstev s pomorske sile pod vodstvom Evropske unije v Republiko Mauritius ter pogojih za ravnanje z osumljenimi pirati po premestitvi
   SVET EVROPSKE UNIJE JE –
   ob upoštevanju Pogodbe o Evropski uniji in zlasti njenega člena 37 ter Pogodbe o delovanju Evropske unije in zlasti njenega člena 218(5) in (6),
   ob upoštevanju predloga visokega predstavnika Unije za zunanje zadeve in varnostno politiko (v nadaljnjem besedilu: VP),
   ob upoštevanju naslednjega:

               (1)

               Varnostni svet Združenih narodov (VS ZN) je 2. junija 2008 sprejel Resolucijo 1816 (2008), s katero je pozval vse države, naj sodelujejo pri določanju jurisdikcije ter preiskavi in pregonu oseb, ki so odgovorne za piratstvo in oborožene rope pred obalo Somalije. Te določbe so bile potrjene tudi v nadaljnjih resolucijah VSZN.

               (2)

               Svet je 10. novembra 2008 sprejel Skupni ukrep 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (operacija Atalanta).

               (3)

               Člen 12 Skupnega ukrepa 2008/851/SZVP določa, da se lahko osebe, ki so osumljene poskusa, izvrševanja ali storitve piratstva ali oboroženega ropa v somalskih teritorialnih vodah ter so priprte in pridržane zaradi sodnega pregona, ter sredstva, uporabljena pri storitvi teh dejanj, predajo tretji državi, ki želi izvrševati svojo jurisdikcijo nad temi osebami in sredstvi, če so bili s to tretjo državo dogovorjeni pogoji za predajo na način, ki je skladen z veljavnim mednarodnim pravom, predvsem z mednarodnim pravom na področju človekovih pravic, s čimer se zagotovi zlasti, da nobena oseba ni deležna smrtne kazni, mučenja ali drugega krutega, nečloveškega ali poniževalnega ravnanja.

               (4)

               Potem ko je Svet 22. marca 2010 sprejel sklep o odobritvi začetka pogajanj, je VP v skladu s členom 37 PEU izpogajal Sporazum med Evropsko unijo in Republiko Mauritius o pogojih za premestitev osumljenih piratov in z njimi povezanih zaseženih sredstev s pomorske sile pod vodstvom Evropske unije v Republiko Mauritius ter pogojih za ravnanje z osumljenimi pirati po premestitvi (v nadaljnjem besedilu: Sporazum).

               (5)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Mauritius o pogojih za premestitev osumljenih piratov in z njimi povezanih zaseženih sredstev s pomorske sile pod vodstvom Evropske unije v Republiko Mauritius ter pogojih za ravnanje z osumljenimi pirati po premestitvi (v nadaljnjem besedilu: Sporazum) se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Predsednik Sveta v imenu Unije pošlje uradno obvestilo iz člena 11(1) Sporazuma (2).
   Člen 4
   Ta sklep začne veljati na dan sprejetja.

      V Bruslju, 12. julija 2011

            Za Svet

            Predsednik

         J. VINCENT-ROSTOWSKI

      (1)  UL L 301, 12.11.2008, str. 33.

      (2)  Generalni sekretariat Sveta bo objavil datum začetka veljavnosti Sporazuma v Uradnem listu Evropske unije.

      PREVOD
      SPORAZUM
      med Evropsko unijo in Republiko Mauritius o pogojih za premestitev osumljenih piratov in z njimi povezanih zaseženih sredstev s pomorske sile pod vodstvom Evropske unije v Republiko Mauritius ter pogojih za ravnanje z osumljenimi pirati po premestitvi
      EVROPSKA UNIJA (EU)
      na eni strani in
      REPUBLIKA MAURITIUS,
      v nadaljnjem besedilu: Mauritius,
      na drugi strani,
      skupaj v nadaljnjem besedilu: pogodbenici, STA SE –
      OB UPOŠTEVANJU:

                  —

                  resolucij Varnostnega sveta Združenih narodov (RVSZN) 1814 (2008), 1838 (2008), 1846 (2008), 1851 (2008) ter nadaljnjih RVSZN,

                  —

                  Konvencije Združenih narodov o pomorskem pravu iz leta 1982 (UNCLOS), zlasti členov 100 do 107 in člena 110 Konvencije,

                  —

                  Skupnega ukrepa Sveta EU 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (operacija EUNAVFOR Atalanta), kakor je bil spremenjen s Sklepom Sveta 2009/907/SZVP z dne 8. decembra 2009 (2),

                  —

                  mednarodnega prava o človekovih pravicah, vključno z Mednarodnim paktom o državljanskih in političnih pravicah iz leta 1966, in Konvencije proti mučenju in drugim krutim, nečloveškim ali poniževalnim kaznim ali ravnanju iz leta 1984,

                  —

                  dejstva, da ta sporazum ne bo vplival na pravice in obveznosti, ki jih imata pogodbenici na podlagi mednarodnih sporazumov in drugih instrumentov o ustanovitvi mednarodnih sodišč, vključno s statutom Mednarodnega kazenskega sodišča –

            DOGOVORILI O NASLEDNJEM:
      Člen 1
      Cilj
      V sporazumu so opredeljeni pogoji in načini

                  (a)

                  premestitve oseb, osumljenih poskusa storitve, izvrševanja ali storitve piratstva znotraj območja operacije EUNAVFOR na odprtem morju v bližini teritorialnih morij Mauritiusa, Madagaskarja, Komorov, Sejšelov in otoka Réunion in ki so bile pridržane s strani EUNAVFOR;

                  (b)

                  premestitve z njimi povezanih sredstev, zaseženih s strani EUNAVFOR, z EUNAVFOR na Mauritius in

                  (c)

                  ravnanja s premeščenimi osebami.

            Člen 2
      Opredelitve pojmov
      Za namene tega sporazuma:

                  (a)

                  „pomorske sile pod vodstvom Evropske unije (EUNAVFOR)“ pomenijo vojaško poveljstvo EU in nacionalne kontingente, ki prispevajo k operaciji EU Atalanta, njihove ladje, zrakoplove in sredstva;

                  (b)

                  „operacija“ pomeni pripravo, vzpostavitev, izvedbo in podpiranje vojaške misije, vzpostavljene s Skupnim ukrepom Sveta EU 2008/851/SZVP in/ali z njim povezanimi nadaljnjimi ukrepi;

                  (c)

                  „nacionalni kontingenti“ pomenijo enote in ladje, ki pripadajo državam članicam Evropske unije in, kakor določi EU, drugim državam, ki sodelujejo v operaciji;

                  (d)

                  „država pošiljateljica“ pomeni državo, ki je EUNAVFOR zagotovila nacionalni kontingent;

                  (e)

                  „piratstvo“ pomeni piratstvo, kakor je opredeljeno v členu 101 UNCLOS;

                  (f)

                  „premeščena oseba“ pomeni vsako osebo, osumljeno poskusa storitve, izvrševanja ali storitve piratstva, ki je s strani EUNAVFOR na podlagi tega sporazuma premeščena na Mauritius.

            Člen 3
      Splošna načela
      1.   Mauritius lahko na zahtevo s strani EUNAVFOR odobri premestitev oseb, ki so bile pridržane s strani EUNAVFOR zaradi piratstva, in z njimi povezanih sredstev, zaseženih s strani EUNAVFOR, ter te osebe in sredstva preda svojim pristojnim organom za namen preiskave in pregona. Mauritius bo odločal o odobritvi predlagane izročitve za vsak primer posebej in pri tem upošteval vse ustrezne okoliščine, vključno s krajem dejanja.
      2.   EUNAVFOR preda osebe izključno organom Mauritiusa, ki so pristojni za kazenski pregon.
      3.   Premestitve se ne izvede, dokler organi Mauritiusa, ki so pristojni za kazenski pregon, ne odločijo, da obstajajo realne možnosti za zagotovitev obsodbe oseb, pridržanih s strani EUNAVFOR; to morajo storiti v petih delovnih dneh od datuma prejema dokazov, posredovanih s strani EUNAVFOR.
      4.   Odločitev o tem, ali obstajajo realne možnosti za zagotovitev obsodbe, sprejmejo organi Mauritiusa, ki so pristojni za kazenski pregon, na podlagi dokazov, posredovanih s strani EUNAVFOR z uporabo ustreznih komunikacijskih kanalov.
      5.   Z vsemi premeščenimi osebami je treba ravnati humano in v skladu z mednarodnimi obveznostmi na področju človekovih pravic, vsebovanimi v ustavi Mauritiusa, kar vključuje prepoved mučenja in krutega, nečloveškega ter poniževalnega ravnanja ali kaznovanja, prepoved samovoljnega pridržanja in spoštovanje zahteve po poštenem sojenju.
      Člen 4
      Obravnava, pregon in sojenje premeščenim osebam
      1.   V skladu z mednarodnimi obveznostmi na področju človekovih pravic, vsebovanimi v ustavi Mauritiusa, je treba z vsemi premeščenimi osebami ravnati humano, jih ne izpostavljati mučenju ali krutemu, nečloveškemu ali poniževalnemu ravnanju ali kaznovanju; prav tako se jim zagotovi ustrezna namestitev, prehrana in dostop do zdravstvene oskrbe in omogoči opravljanje verskih obredov.
      2.   Vsako premeščeno osebo je treba takoj privesti pred sodnika ali drugo uradno osebo, ki na podlagi zakona izvršuje sodno oblast, ta pa nemudoma odloči o zakonitosti pridržanja te osebe in odredi njeno izpustitev, če pridržanje ni utemeljeno.
      3.   Vsaka premeščena oseba ima pravico do sojenja v razumnem roku ali do izpustitve.
      4.   Vsaka premeščena oseba je pri določanju kakršne koli kazenske obtožbe zoper njo upravičena do poštenega in javnega zaslišanja, ki ga opravi pristojno, neodvisno in nepristransko sodišče, ki je ustanovljeno z zakonom.
      5.   Vsaka premeščena oseba, obtožena kaznivega dejanja, velja za nedolžno, dokler ni njena krivda dokazana v skladu z zakonom.
      6.   Vsaka premeščena oseba je pri določanju kakršne koli kazenske obtožbe zoper njo povsem enakopravno upravičena do naslednjih minimalnih jamstev, in sicer da:

                  (a)

                  je pravočasno in natančno obveščena o naravi in razlogu obtožbe zoper njo v jeziku, ki ga razume;

                  (b)

                  ima na voljo dovolj časa in možnosti za pripravo svoje obrambe ter da je lahko v stiku z zagovornikom, ki ga izbere sama;

                  (c)

                  se ji sodi brez neupravičenega zavlačevanja;

                  (d)

                  se ji sodi v prisotnosti ter da se brani sama ali s pomočjo zagovornika, ki ga izbere sama; če nima zagovornika, da je obveščena o tej pravici; ter da se ji v vsakem primeru dodeli zagovornik, če je to v interesu pravice, ter da se ji v vsakem takem primeru zagovornik dodeli brezplačno, če nima dovolj sredstev za njegovo plačilo;

                  (e)

                  preuči ali zahteva preučitev vseh dokazov zoper njo, vključno z zapriseženimi pisnimi izjavami prič, ki so izvedle odvzem prostosti, ter doseže navzočnost in zaslišanje prič v svojem imenu pod enakimi pogoji, kot so jih imele priče proti njej;

                  (f)

                  ima na voljo brezplačno pomoč tolmača, če ne razume ali ne govori jezika, ki ga uporablja sodišče;

                  (g)

                  ni zavezana pričati proti sebi ali priznati krivde.

            7.   Vsaka premeščena oseba, obsojena za kaznivo dejanje, ima pravico, da njeno obsodbo in kazen v skladu s pravom Mauritiusa ponovno preuči višje sodišče ali da na to sodišče vloži pritožbo.
      8.   Mauritius lahko po posvetovanju z EU takšne osebe, ki so obsojene in prestajajo kazen na Mauritiusu, preda drugi državi, ki zagotavlja navedene standarde človekovih pravic, da bi preostanek kazni prestali v tej drugi državi. Če obstajajo resni pomisleki o stanju človekovih pravic v drugi državi, se premestitev ne izvede, dokler pogodbenici v posvetovanjih, namenjenih obravnavi izraženih pomislekov, ne poiščeta zadovoljive rešitve.
      Člen 5
      Smrtna kazen
      V skladu z aktom Mauritiusa o odpravi smrtne kazni se nobena premeščena oseba ne obtoži kaznivega dejanja, za katerega je zagrožena smrtna kazen; prav tako se ji ne prisodi smrtna kazen ali se zoper njo izvede smrtna kazen.
      Člen 6
      Evidence in uradna obvestila
      1.   Za vsako premestitev se pripravi ustrezen dokument, ki ga podpišeta predstavnik EUNAVFOR in predstavnik organov Mauritiusa, ki so pristojni za kazenski pregon.
      2.   EUNAVFOR posreduje Mauritiusu evidence o pridržanju v zvezi z vsako premeščeno osebo. Te evidence po možnosti vsebujejo podatke o fizičnem stanju premeščene osebe v času pridržanja, natančen čas premestitve organom Mauritiusa, razlog za njeno pridržanje, čas in kraj začetka njenega pridržanja in vse odločitve, sprejete v zvezi z njenim pridržanjem.
      3.   Mauritius je odgovoren za vodenje natančnega seznama vseh premeščenih oseb, vključno z vendar brez omejitve zgolj na vodenje evidenc o kakršnih koli zaseženih sredstvih, fizičnem stanju oseb, lokaciji njihovih prostorov za pridržanje, kakršnih koli obtožbah zoper osebe in vseh pomembnih odločitvah, sprejetih med sodnim pregonom in sojenjem proti njim.
      4.   Te evidence so na podlagi pisne zahteve, naslovljene na ministrstvo za zunanje zadeve Mauritiusa, na razpolago predstavnikom EU in EUNAVFOR.
      5.   Poleg tega Mauritius uradno obvesti EUNAVFOR o kraju pridržanja vsake osebe, premeščene na podlagi tega sporazuma, o kakršnem koli poslabšanju njenega fizičnega stanja in kakršnih koli trditev domnevne neprimerne obravnave. Predstavniki EU in EUNAVFOR imajo dostop do vseh oseb, premeščenih na podlagi tega sporazuma, dokler so te osebe v priporu, in jih imajo pravico zaslišati.
      6.   Nacionalne in mednarodne humanitarne agencije lahko na svojo zahtevo obiščejo osebe, premeščene na podlagi tega sporazuma.
      7.   Da bi EUNAVFOR lahko Mauritiusu zagotovil pravočasno pomoč s pričami z EUNAVFOR in predložitvijo ustreznih dokazov, Mauritius uradno obvesti EUNAVFOR, da namerava začeti postopek kazenske obravnave zoper katero koli premeščeno osebo in časovni razpored za predložitev dokazov ter izvedbe dokazov z zaslišanjem.
      Člen 7
      Pomoč EU in EUNAVFOR
      1.   EUNAVFOR v okviru svojih sredstev in zmožnosti Mauritiusu zagotovi vso pomoč pri preiskavi in pregonu premeščenih oseb.
      2.   EUNAVFOR predvsem:

                  (a)

                  izroči evidence o pridržanju, pripravljene v skladu s členom 6(2) tega sporazuma;

                  (b)

                  preuči kakršne koli dokaze v skladu z zahtevami pristojnih organov Mauritiusa skladno z izvedbenimi dogovori iz člena 10;

                  (c)

                  pripravi izjave ali zaprisežene pisne izjave prič, ki sodelujejo v EUNAVFOR, vpletene v kakršno koli dejanje, zaradi katerega so bile osebe premeščene na podlagi tega sporazuma;

                  (d)

                  si prizadeva za izjave prič ali zaprisežene pisne izjave drugih prič, ki niso na Mauritiusu;

                  (e)

                  ohrani ali izroči vsa zadevna zasežena sredstva, dokaze, fotografije in vse predmete, ki bi lahko imeli dokazno vrednost, v posesti EUNAVFOR;

                  (f)

                  po potrebi zagotovi udeležbo prič, ki sodelujejo v EUNAVFOR, za namen izvedbe dokazov pred sodiščem (ali prek televizije v živo ali z drugimi odobrenimi tehnološkimi sredstvi) med sojenjem;

                  (g)

                  po potrebi omogoči udeležbo drugih prič za namen izvedbe dokazov pred Sodiščem (ali prek televizije v živo ali z drugimi odobrenimi tehnološkimi sredstvi) med sojenjem;

                  (h)

                  omogoči udeležbo tolmačev, v kolikor to zahtevajo pristojni organi Mauritiusa zaradi pomoči pri preiskavi in sojenju v zvezi s premeščenimi osebami.

            3.   V kolikor takšni viri niso zagotovljeni prek drugih finančnih donatorjev, pogodbenici ob upoštevanju veljavnih postopkov oblikujeta izvedbene dogovore o finančni, tehnični in drugi pomoči, da se omogoči premestitev, pridržanje, preiskava, pregon in sojenje premeščenim osebam. Cilj teh izvedbenih dogovorov je tudi zagotovitev tehnične in logistične pomoči Mauritiusu na področju spremembe zakonodaje, usposabljanja preiskovalcev in tožilcev, preiskovalnih in sodnih postopkov ter zlasti ureditve hranjenja in izročitve dokazov ter pritožbenih postopkov. Poleg tega je cilj teh izvedbenih dogovorov omogočanje repatriacije premeščenih oseb v primeru oprostitve ali nepreganjanja, njihova premestitev za dokončanje kazni v drugi državi ali njihova repatriacija po prestani zaporni kazni na Mauritiusu.
      Člen 8
      Povezava z drugimi pravicami premeščenih oseb
      Nobena določba v tem sporazumu ni namenjena odstopanju od katerih koli pravic, ki jih ima lahko premeščena oseba v skladu z veljavnim nacionalnim ali mednarodnim pravom, niti je ni mogoče razlagati kot odstopanje od teh pravic.
      Člen 9
      Stiki in spori
      1.   Vsa vprašanja v zvezi z uporabo tega sporazuma skupaj preučijo pristojni organi Mauritiusa in EU.
      2.   Če predhodno ni mogoče doseči rešitve sporov v zvezi z razlago ali uporabo tega sporazuma, jih predstavniki Mauritiusa in EU rešujejo izključno po diplomatski poti.
      Člen 10
      Izvedbeni dogovori
      1.   Za namene izvajanja tega sporazuma lahko pristojni organi Mauritiusa na eni strani ter pristojni organi EU in pristojni organi držav pošiljateljic na drugi strani sklenejo izvedbene dogovore o operativnih, administrativnih in tehničnih zadevah.
      2.   Izvedbeni dogovori lahko med drugim zajemajo:

                  (a)

                  opredelitev organov Mauritiusa, ki so pristojni za kazenski pregon, katerim lahko EUNAVFOR preda osebe;

                  (b)

                  zmogljivosti za pridržanje, kjer bodo premeščene osebe nameščene;

                  (c)

                  ravnanje z dokumenti, vključno s tistimi, ki so povezani z zbiranjem dokazov, ki se izročijo organom Mauritiusa, pristojnim za kazenski pregon, ob premestitvi osebe;

                  (d)

                  kontaktne točke za uradna obvestila;

                  (e)

                  obrazce, ki se uporabljajo za premestitve;

                  (f)

                  zagotavljanje tehnične podpore, strokovnega znanja, usposabljanja in druge pomoči iz člena 7 na zahtevo Mauritiusa, da bi se izpolnili cilji tega sporazuma.

            Člen 11
      Začetek veljavnosti in prenehanje
      1.   Ta sporazum se bo začasno uporabljal od dneva podpisa, veljati pa bo začel, ko bosta pogodbenici druga drugo uradno obvestili, da sta zaključili svoje notranje postopke za ratifikacijo sporazuma.
      2.   Ta sporazum velja, dokler EUNAVFOR ne pošlje uradnega obvestila o zaključku operacije. Vendar lahko vsaka od pogodbenic ta sporazum odpove z uradnim pisnim obvestilom. Odpoved začne učinkovati šest mesecev po datumu prejema uradnega obvestila. V primeru, da EU meni, da je takojšnja odpoved tega sporazuma upravičena zaradi spremembe materialnega kazenskega prava Mauritiusa, kakor je navedeno v tem sporazumu, ima EU pravico sporazum odpovedati z učinkom od dneva, ko pošlje uradno obvestilo. Nobena sprememba v materialnem kazenskem pravu Mauritiusa ne sme škodovati osebam, ki so že premeščene na podlagi tega sporazuma.
      3.   Ta sporazum se lahko spremeni s pisnim dogovorom med pogodbenicama.
      4.   Prenehanje veljavnosti tega sporazuma ne vpliva na pravice ali obveznosti, ki izhajajo iz izvajanja tega sporazuma pred tovrstno odpovedjo, vključno s pravicami katerih koli premeščenih oseb, dokler so v priporu na Mauritiusu ali dokler jih Mauritius preganja.
      5.   Po zaključku operacije lahko vse pravice EUNAVFOR v skladu s tem sporazumom izvaja katera koli oseba ali subjekt, ki ga imenuje visoki predstavnik EU za zunanje zadeve in varnostno politiko. Tako imenovana oseba ali subjekt je lahko med drugim vodja ali član osebja delegacije EU na Mauritiusu ali diplomatski predstavnik ali konzularni uradnik države članice EU, akreditiran na Mauritiusu. Po zaključku operacije se vsa uradna obvestila, ki jih je treba v skladu s tem sporazumom nasloviti na EUNAVFOR, naslovijo na visokega predstavnika EU za zunanje zadeve in varnostno politiko.

         V Port Louisu, dne štirinajstega julija leta dva tisoč enajst, v dveh izvirnikih v angleškem jeziku.

               Za Evropsko unijo

               Za Mauritius

         (1)  UL L 301, 12.11.2008, str. 33. Popravek v UL L 253, 25.9.2009, str. 18 (ne zadeva slovenske različice).

         (2)  UL L 322, 9.12.2009, str. 27.


title: 2011/559/EU: Sklep Evropskega parlamenta z dne 10. maja 2011 o razrešnici glede izvrševanja splošnega proračuna Evropske unije za proračunsko leto 2009, oddelek V – Računsko sodišče#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2009, oddelek V – Računsko sodišče

text:
               27.9.2011

               SL

               Uradni list Evropske unije

               L 250/93

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja splošnega proračuna Evropske unije za proračunsko leto 2009, oddelek V – Računsko sodišče
   (2011/559/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2009 (1),

               —

               ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0215/2010) (2),

               —

               ob upoštevanju letnega poročila Računskega sodišča organu, pristojnemu za podeljevanje razrešnice, o opravljenih notranjih revizijah v letu 2009,

               —

               ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),

               —

               ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo je Evropsko računsko sodišče pripravilo v skladu s členom 287 Pogodbe o delovanju Evropske unije (4),

               —

               ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti njenih členov 50, 86, 145, 146 in 147,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor (A7-0138/2011),

               1.

               podeli generalnemu sekretarju Računskega sodišča razrešnico glede izvrševanja proračuna Računskega sodišča za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo, ki je del tega sklepa, posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo osebnih podatkov ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 303, 9.11.2010, str. 1.

      (4)  UL C 308, 12.11.2010, str. 129.

      (5)  UL L 248, 16.9.2002, str. 1.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2009, oddelek V – Računsko sodišče
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2009 (1),

                  —

                  ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0215/2010) (2),

                  —

                  ob upoštevanju letnega poročila Računskega sodišča organu, pristojnemu za podeljevanje razrešnice, o opravljenih notranjih revizijah v letu 2009,

                  —

                  ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),

                  —

                  ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo je Evropsko računsko sodišče pripravilo v skladu s členom 287 Pogodbe o delovanju Evropske unije (4),

                  —

                  ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti njenih členov 50, 86, 145, 146 in 147,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor (A7-0138/2011),

                  1.

                  ugotavlja, da je imelo Računsko sodišče v letu 2009 na voljo skupaj 188 000 000 EUR sredstev za prevzem obveznosti (133 000 000 EUR v letu 2008; 122 000 000 EUR v letu 2007), stopnja uporabe pa je bila 92,19 %, kar je pod povprečjem drugih institucij (97,69 %);

                  2.

                  opozarja, da je zaključne račune Evropskega računskega sodišča za proračunsko leto 2009 revidiralo zunanje podjetje PricewaterhouseCoopers (kot leta 2008 in 2007), ki je prišlo do naslednjih zaključkov:

                              (a)

                              glede točnosti računovodskih izkazov za proračunsko leto 2009 meni, da „računovodski izkazi dajejo, v skladu z Uredbo Sveta (ES, Euratom) št. 1605/2002 z dne 25. junija 2002, Uredbo Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta in računovodskimi predpisi Evropskega računskega sodišča, resnično in pošteno sliko o finančnem stanju Evropskega računskega sodišča na dan 31. decembra 2009 in o finančni uspešnosti ter denarnih tokovih za končano proračunsko leto“, ter

                              (b)

                              glede uporabe finančnih sredstev, ki so bila dodeljena Računskemu sodišču in o ustreznosti kontrolnih postopkov med proračunskim letom 2009, da „nismo opazili ničesar, zaradi česar bi menili, da v vseh pomembnih vidikih in na podlagi zgoraj opisanih meril: (a) Sodišču dodeljeni viri niso bili porabljeni za namene, za katere so bili načrtovani; (b) vzpostavljeni kontrolni postopki ne nudijo potrebnih jamstev, ki zagotavljajo skladnost finančnih operacij z veljavnimi pravili in uredbami“;

                  3.

                  pozdravlja revizijsko strategijo Računskega sodišča za obdobje 2009–2012 in podpira njene prednostne cilje (doseganje največjega možnega skupnega učinka revizij in povečanje učinkovitosti s čim boljšo uporabo virov); pričakuje, da bo Računsko sodišče poročalo o ukrepih za izvajanje te revizijske strategije ter predstavilo napredek v tej smeri z uporabo ključnih kazalnikov uspešnosti (KKU), zlasti z vpeljavo KKU 1 do 4 v letu 2010; zlasti pozdravlja načrt za objavo spremljanj glede posebnih poročil, da se tako poveča njihov vpliv;

                  4.

                  pozdravlja izboljšave KKU 5, 6 in 7 od leta 2008 do leta 2009, in z zadovoljstvom ugotavlja, da je Računsko sodišče doseglo svoje cilje v zvezi s KKU 8 in 9; ugotavlja, da Računsko sodišče ni doseglo svojega cilja glede KKU 10; v letu 2009 se je, v primerjavi z letom 2008, število dni za usposabljanje zmanjšalo z 10 na 9, število dni, ki jih revizorji namenijo poklicnemu usposabljanju, razen jezikovnim tečajem, pa je padlo iz 7 na 4 ter s tem ni izpolnilo smernic Mednarodne zveze računovodskih strokovnjakov (40 ur/5 dni);

                  5.

                  ugotavlja znatno povečanje števila poročil, ki jih je pripravilo Računsko sodišče, zlasti povečanje števila posebnih poročil (z 12 na 18) in posebnih letnih poročil (z 29 na 37), čeprav pa se je število mnenj zmanjšalo; pričakuje, da bodo revizije uspešnosti v okviru posebnih poročil Računskega sodišča prispevale k njegovi osnovni nalogi, torej reviziji financ Unije;

                  6.

                  je zaskrbljen nad pomanjkanjem podrobnih informacij v posebnih letnih poročilih Računskega sodišča o agencijah; spodbuja Računsko sodišče, naj v prihodnje v poročila o agencijah vključuje natančnejše informacije, zlasti kar zadeva zaključke iz poročil notranjih revizorjev;

                  7.

                  pozdravlja dejstvo, da je Računsko sodišče med pripravo letnega poročila za proračunsko leto 2009 izvedlo poglobljeno oceno nadzornih in kontrolnih sistemov na Sodišču EU, pri Evropskem varuhu človekovih pravic in Evropskem nadzorniku za varstvo podatkov, ki je zajemala preučitev dodatnega vzorca transakcij plačil, povezanih s kadrovskimi viri in drugimi upravnimi odhodki;

                  8.

                  spodbuja Računsko sodišče, naj nadaljuje svoje prakse in jih razširja, zlasti naj razmisli o izvedbi poglobljene ocene nadzornih in kontrolnih sistemov na Svetu; prav tako spodbuja Računsko sodišče, naj razmisli o možnosti uporabe novih in inovativnih načinov izvajanja revizij, vključno z novimi proizvodi, omenjenimi v revizijski strategiji 2009–2012, in naj na ta način razišče možnosti za dodatno izboljšavo učinka in uspešnosti revizij;

                  9.

                  meni, da bi bilo mogoče z racionalizacijo delovnih metod in pristopov okrepiti sodelovanje med Računskim sodiščem in Parlamentom ter dodatno spodbujati sinergije med institucijama; v zvezi s tem pozdravlja ukrepe Računskega sodišča, s katerimi spreminja in nenehno izboljšuje vlogo, ki jo opravlja, v skladu z zahtevami Parlamenta po tem, da morajo imeti njegove ocene širši in globlji vpliv, da morajo biti podatki učinkovitejši, sistemi in postopki pa zanesljivejši; z zanimanjem pričakuje „naknadni medsebojni pregled“, ki ga namerava Računsko sodišče opraviti v letu 2011 (tri leta po pozitivnem medsebojnem pregledu leta 2008); v zvezi s tem napoveduje, da namerava Parlament pripraviti samoiniciativno poročilo o morebitnih izboljšavah, ki bi se jih predložilo Računskemu sodišču ob zagotovilu, da lahko v prihodnje računa na njegovo tesno sodelovanje;

                  10.

                  ugotavlja, da je sodišče leta 2009 zaposlilo 112 delavcev (69 uradnikov, 14 začasnih delavcev in 29 pogodbenih delavcev) in da je bilo skupno število nezasedenih delovnih mest ob koncu leta 2009 (49) v primerjavi s koncem leta 2008 (68) precej manjše; pozdravlja čedalje manjše zamude pri postopku zaposlovanja v Računskem sodišču;

                  11.

                  pozdravlja stalne izboljšave glede deleža žensk in moških pri uslužbencih Računskega sodišča, zlasti manjšanje nesorazmerja na ravni pomočnikov, vodij oddelkov in direktorjev;

                  12.

                  ugotavlja, da je bilo poročilo notranjega revizorja Računskega sodišča iz leta 2009 pretežno pozitivno; v zvezi s tem pozdravlja dejstvo, da je bila večina priporočil notranjega revizorja sprejeta in vključena v načrte korekcijskih ukrepov;

                  13.

                  pozdravlja uspešno medinstitucionalno sodelovanje z Evropsko upravno šolo in Sodišča glede usposabljanja, ki še vedno poteka;

                  14.

                  je seznanjen z revizijo poslovnika Računskega sodišča, ki je potekala leta 2010, in poziva Računsko sodišče, naj o učinkih teh sprememb poroča v letnem poročilu o dejavnosti;

                  15.

                  v zvezi z izjavami o finančnih interesih članov opominja, da v skladu s kodeksom ravnanja Računskega sodišča njegovi člani posredujejo izjavo o svojih finančnih interesih predsedniku Računskega sodišča, ki jih hrani kot zaupne, in da se te izjave ne objavijo; ponovno poudarja svoje stališče, da bi zaradi preglednosti morale biti izjave o finančnih interesih članov vseh institucij Unije dostopne v javnem registru na spletu, in poziva Računsko sodišče, naj glede tega sprejme potrebne ukrepe ter, kjer je mogoče, prilagodi in začrta svoja pravila o finančnem interesu po vzoru novega osnutka kodeksa ravnanja za komisarje;

                  16.

                  opozarja, da so neodvisnost, poštenost, nepristranskost, odličnost in strokovnost bistvene vrednote Računskega sodišča, in meni, da so novice, ki so se pojavile v medijih, vredne premisleka; opozarja tudi, da je med predstavitvijo poročila o medsebojnem pregledu predsednik Računskega sodišča navedel, da se bo čez tri leta izvedel naknadni medsebojni pregled; poziva Računsko sodišče, naj predstavi rezultate naknadnega medsebojnega pregleda pristojnemu odboru Parlamenta, da bi ponovno zagotovili navedene vrednote, zlasti objektivnost, nepristranskost in strokovnost Računskega sodišča;

                  17.

                  želi pohvaliti Računsko sodišče za kakovost letnega poročila o dejavnostih;

                  18.

                  ugotavlja, da se v nasprotju s prejšnjimi leti o misijah v države, ki niso članice, v letu 2009 ni poročalo po državah.

         (1)  UL L 69, 13.3.2009.

         (2)  UL C 308, 12.11.2010, str. 1.

         (3)  UL C 303, 9.11.2010, str. 1.

         (4)  UL C 308, 12.11.2010, str. 129.

         (5)  UL L 248, 16.9.2002, str. 1.


title: 2013/576/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske agencije za varnost hrane za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Evropske agencije za varnost hrane za proračunsko leto 2011

text:
               16.11.2013

               SL

               Uradni list Evropske unije

               L 308/228

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Evropske agencije za varnost hrane za proračunsko leto 2011
   (2013/576/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost hrane za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2011 z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta (4) o ustanovitvi Evropske agencije za varnost hrane, zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0074/2013),

               1.

               podeli razrešnico izvršni direktorici Evropske agencije za varnost hrane glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje izvršni direktorici Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 92.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 31, 1.2.2002, str. 1.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropske agencije za varnost hrane za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za varnost hrane za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2011 z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (ES) št. 178/2002 Evropskega parlamenta in Sveta (4) o ustanovitvi Evropske agencije za varnost hrane, zlasti člena 44 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0074/2013),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Evropske agencije za varnost hrane (v nadaljevanju: agencija) za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je proračun agencije v proračunskem letu 2011 znašal 77 309 800 EUR v primerjavi z letom 2010, ko je znašal 74 700 000 EUR, kar pomeni 3,49-odstotno povečanje, in ker je agencija v celoti financirana iz prispevkov Unije,

         Upravljanje proračuna in finančno poslovodenje

                  1.

                  je seznanjen s prizadevanji za spremljanje proračuna med proračunskim letom, ki še vedno prispevajo k stalni visoki stopnji izvrševanja proračuna, ki znaša 98,47 % (98,8 % leta 2010);

                  2.

                  ugotavlja, da je znašala stopnja izvrševanja plačil 82,05 %, kar pomeni manjše zmanjšanje v primerjavi s prejšnjim letom (83,51 %);

                  3.

                  ugotavlja, da je bil leta 2011 za agencijo iz proračuna Unije na voljo znesek v višini 78 800 000 EUR; ugotavlja, da je bilo do konca leta 2011 zasedenih 334 od 355 delovnih mest, in da je agencija zaposlila 109 pogodbenih uslužbencev in napotenih nacionalnih strokovnjakov; poziva agencijo, naj izboljša stopnjo zaposlovanja, čeprav se v celoti zaveda, da se agencija zaradi svoje lokacije sooča z določenimi pomanjkljivostmi, povezanimi s prevozom;

                  4.

                  agencijo opozarja, naj izboljša spoštovanje načela enoletnosti; meni, da je leto 2011 posebno leto, saj je prišlo do selitve na nove uradne sedeže, kar je povzročilo zamude pri poravnavi plačil;

         Nepremičninska politika

                  5.

                  ugotavlja, da je agencija decembra 2011 kupila novo stavbo, ki jo uporablja za sedež, in sicer za 36,8 milijona EUR, ki jih bo 25 let odplačevala v četrtletnih obrokih, kar pomeni plačilo obresti v višini 18,5 milijona EUR; poleg tega ugotavlja, da se Računsko sodišče sprašuje, ali ne bi bilo mogoče pri proračunskem organu poiskati gospodarnejše rešitve v skladu z načelom dobrega finančnega poslovodenja in ob polnem upoštevanju finančne uredbe;

                  6.

                  od agencije je izvedel, da je leta 2005 proračunskemu organu predložila nepremičninski projekt s sporazumom o odloženem plačilu nakupne cene za 25 let, in da je proračunski organ nepremičninski projekt odobril; ugotavlja, da je na predlog Računskega sodišča bila na Komisijo naslovljena zahteva za dodatna sredstva, da bi se celoten nakup opravil z enim samim plačilom; vendar ugotavlja, da se v sedanjih razmerah strogega nadzora odhodkov na tak način ni dalo povečati sredstev agencije; ugotavlja, da so se s sprejetimi načini nakupa zmanjšali stroški prostorov agencije v primerjavi s predhodno rešitvijo najemanja;

         Prerazporeditve

                  7.

                  na podlagi poročila Računskega sodišča in letnega poročila o dejavnostih agencije ugotavlja, da je bilo leta 2011 izvedenih 13 proračunskih prerazporeditev; ugotavlja predvsem, da je bilo 2,46 milijona EUR prerazporejenih iz naslova I na proračunske vrstice naslova II za nepremičnine in IT, da bi zagotovili sredstva za prilagoditev informacijskih in finančnih sistemov, ki so povezani z reorganizacijo in prehodom na računovodstvo na podlagi nastanka poslovnih dogodkov, in za krepitev razpoložljivih virov za selitev na stalni sedež in njegovo opremo; poleg tega ugotavlja, da so prerazporeditve potekale znotraj naslovov II in III; je zaskrbljen zaradi pripombe Računskega sodišča, da to kaže na slabosti v načrtovanju in izvrševanju proračuna in je v nasprotju z načelom specifikacije;

         Navzkrižje interesov in preglednost

                  8.

                  pozdravlja dejstvo, da je Računsko sodišče opravilo revizijo, pri kateri je ocenilo politike in postopke za obvladovanje situacij navzkrižja interesov za štiri evropske agencije, vključno z Evropsko agencijo za varnost hrane, in da je predstavilo rezultate revizije v posebnem poročilu Računskega sodišča št. 15/2012;

                  9.

                  z zaskrbljenostjo ugotavlja, da glede na ugotovitve Računskega sodišča agencija ob izteku terenskega dela (oktober 2011) ni ustrezno obvladovala navzkrižij interesov; vendar ugotavlja, da je agencija medtem že razvila napredne politike za obvladovanje situacij navzkrižja interesov; je kljub temu zaskrbljen, da te politike niso vodile k želenim rezultatom;

                  10.

                  pozdravlja organizacijo obvezne seje o etiki in integriteti za vse člane upravnega odbora oktobra 2012; poziva upravni odbor, naj učinkovito izvaja kodeks ravnanja ter sprejme določbe, s katerimi bi preprečil in kaznoval primere, ko se uradniki izmenično zaposlujejo v agencijah in zasebnem sektorju, da bi se v prihodnje izognili podobnim primerom, kot je bil tisti z eno od nekdanjih predsednic;

                  11.

                  ugotavlja, da agencija do konca leta 2013 načrtuje oceno svoje politike neodvisnosti in da med drugim preučuje možnost objave izidov postopkov kršitve zaupanja, vključno z izidi postopkov za preverjanje integritete znanstvenega pregleda, prav tako pa namerava razširiti in okrepiti pooblastila svojega odbora za navzkrižje interesov, na primer tako, da bi mu podelila podobna pooblastila, kot jih ima odbor za etične standarde in preprečevanje navzkrižja interesov v francoski agenciji za hrano ter okoljsko in poklicno zdravje in varnost (ANSES); pričakuje, da bo agencija organ za podelitev razrešnice obvestila o tej zadevi, po možnosti pred oktobrom 2013;

                  12.

                  poziva agencijo, naj začne strukturiran dialog s civilno družbo o zadevah, ki se nanašajo na navzkrižja interesov, ter povabi zadevne organizacije, da se odprto pogovorijo o zadevah, ki so v skupnem interesu, na podlagi dogovorjene agende, ter organ za podelitev razrešnice vsaj dvakrat letno obvestijo o izidu teh razprav; ugotavlja, da je agencija okrepila ta dialog z interesnimi skupinami in civilno družbo; meni, da mora upravni odbor agencije te dialoge institucionalizirati in upoštevati;

                  13.

                  je zaskrbljen, da je bila agencija deležna kritike zaradi pomanjkanja preglednosti glede objave letnih izjav o interesih in zaradi pomanjkanja usposabljanja o navzkrižju interesov; zahteva, da se glede tega ukrepa in poziva agencijo, naj organu za podelitev razrešnice poroča o sprejetih ukrepih; pozdravlja dejstvo, da so sedaj vse letne izjave o interesih strokovnjakov agencije objavljene in dostopne na spletni strani agencije;

                  14.

                  poziva agencijo, naj uvrsti navzkrižja interesov na vrh liste prednostnih nalog, da zavaruje svojo verodostojnost in ohrani zaupanje javnosti v varnost hrane ter naj, kolikor je mogoče podrobno in natančno navede, kako bo izvedla glavna priporočila iz poročila Računskega sodišča in iz resolucije Parlamenta; poziva agencijo, naj navzkrižja interesov zelo skrbno preuči zaradi začetka pregleda ustanovitvene uredbe, ki ponuja priložnost za doseganje najvišjih standardov upravljanja, kot je opisala Organizacija za gospodarsko sodelovanje in razvoj (OECD), in bi pozitivno vplivali na upravno strukturo agencije, njeno neodvisnost in znanstveno kakovost; meni, da je pregled ustanovitvene uredbe velika priložnost za začetek radikalnih sprememb v agenciji, ki je pristojna za objektivno znanstveno svetovanje o hrani in okoljski varnosti na ravni Unije;

                  15.

                  toplo priporoča, da se v izogib neposrednemu prehodu osebja s položaja v agenciji na podobno mesto v industriji ali v povezane lobije, oziroma obratno, določi prehodno obdobje, ki ga je treba upoštevati za posebna področja dela, da se tako izognemo navzkrižju interesov;

                  16.

                  ugotavlja, da je agencija na podlagi revizije Računskega sodišča in objave posebnega poročila št. 15/2012 sprejela številne, spodaj naštete ukrepe:

                              —

                              leta 2007 je uvedla celovit okvir v izogib morebitnemu navzkrižju interesov, ki ga od tedaj redno pregleduje in posodablja,

                              —

                              od leta 2011 je ta okvir okrepila s sprejetjem spremenjene politike neodvisnosti in postopkov znanstvenega sprejemanja odločitev; vendar je zaskrbljen zaradi primernosti spremenjene politike in navaja številne primere navzkrižja interesov, ki sta jih leta 2012 ugotovili nadzorni nevladni organizaciji – Evropski observatorij za podjetja in Earth Open Source; zahteva, da se politiko neodvisnosti agencije še dodatno izboljša, vključno s prepovedjo vezi z organi, povezanimi z industrijo,

                              —

                              za konec leta 2013 je napovedala pregled svoje politike in izvedbenih pravil o neodvisnosti,

                              —

                              julija 2012 je vpeljala okvir, ki ga je posredovala Komisija, za etiko in integriteto ter sprejela posebno politiko daril,

                              —

                              leta 2012 je imenovala svetovalca za etiko;

                        poziva agencijo, naj še naprej izvaja priporočila Računskega sodišča, da se izogne navzkrižju interesov med različnimi upravnimi in operativnimi strukturami ter organu za podelitev razrešnice poroča o izvajanju zgoraj omenjenih politik in postopkov kot tudi o nadaljnjih dogodkih glede obvladovanja navzkrižja interesov pred oktobrom 2013;

                  17.

                  priznava prizadevanja agencije za izboljšanje preprečevanja navzkrižja interesov in njihovega upravljanja; vendar ugotavlja, da nadzorne nevladne organizacije oziroma celo sodelavci strokovnjaki za varnost hrane dvomijo o neodvisnosti in pristojnosti njenega zunanjega osebja, kot v primeru delovne skupine strokovnjakov o endokrinih motilcih; poudarja dejstvo, da se posledično delu agencije oporeka, kot med skupno delavnico JRC-NIEHS o vplivih nizkih odmerkov endokrinih aktivnih kemikalij, ki je potekala v Berlinu decembra 2012;

                  18.

                  ugotavlja, da je upravni odbor izvolil svojega predsednika na javni seji; vendar opozarja, da je Parlament v postopku razrešnice za leto 2010 pozval k javnemu glasovanju za izvolitev predsednika upravnega odbora ter pričakuje, da bo ta zahteva uresničena;

                  19.

                  ugotavlja, da smernice OECD, na katerih temelji posebno poročilo Računskega sodišča št. 15/2012, ki sicer ponujajo mednarodna merila v zvezi s tem, niso namenjene agencijam in ne izpolnjujejo specifičnih potreb decentraliziranih agencij; izreka pohvalo za namero Komisije, da bo oblikovala smernice za obvladovanje navzkrižja interesov, kakor je določeno v njenem časovnem načrtu za ukrepanje na osnovi skupnega pristopa za decentralizirane agencije EU;

                  20.

                  poudarja zavezo agencije, da bo oktobra 2012 začela izvajati svojo prvo oceno naključnega vzorca izjav o interesih, da bi preverila njihovo skladnost z na novo sprejeto politiko neodvisnosti in izvedbenimi pravili; vendar ugotavlja, da je treba protokole še dopolniti, kar je vodilo k preložitvi ocene; poziva agencijo, naj organ za podelitev razrešnice obvesti o razlogih za to zamudo in o predvidenem časovnem razporedu za organizacijo te ocene;

                  21.

                  pozdravlja načrte agencije, da bo leta 2013 začela izvajati pilotni projekt, s katerim bo v okviru agencije opravila del znanstvenega dela, ki ga trenutno opravljajo zunanji strokovnjaki znotraj delovnih skupin na področju reguliranih produktov; ugotavlja, da se bo ta pobuda začela izvajati na področju živilskih sestavin in gensko spremenjenih organizmov; od agencije zahteva, da organu za podelitev razrešnice ponudi več informacij o doseženem napredku;

                  22.

                  z zadovoljstvom ugotavlja, da od leta 2011 agencija v svoje letno poročilo o dejavnostih vključuje posebno poglavje, ki opisuje ukrepe, sprejete za izvajanje politike neodvisnosti, ter je tako delno odgovorila na priporočila iz resolucije Parlamenta z dne 23. oktobra 2012 o razrešnici za to agencijo za proračunsko leto 2010 (6);

                  23.

                  pozdravlja dejstvo, da so življenjepisi izvršne direktorice agencije, višjega vodstva in skupine strokovnjakov zdaj objavljeni na spletnem mestu, prav tako kot njihove izjave o interesih; je seznanjen s prizadevanji agencije za večjo preglednost, vendar kljub temu ocenjuje, da bi ta pravila lahko veljala za vse strokovnjake v agenciji, kot je bilo izraženo med postopkom razrešnice za leto 2010; razume, da delo glede te zadeve še poteka; poziva agencijo, naj organ za podelitev razrešnice čim prej seznani z napredkom, doseženim na tem področju;

         Notranja revizija

                  24.

                  na podlagi odgovorov agencije ugotavlja, da je leta 2011 služba Evropske komisije za notranjo revizijo izvedla revizijsko zagotovilo operativnega načrtovanja in oblikovanja proračuna, medtem ko je služba za notranjo revizijo izvedla tri revizijska zagotovila, in sicer postopek izbora članov sveta, posebno revizijo prispevkov strokovnjakov k strokovnim mnenjem (po navzkrižju interesov) kot tudi vmesni pregled stroškov, ki so bili zahtevani za stalni sedež agencije;

                  25.

                  z zadovoljstvom ugotavlja, da je od 11 priporočil (nobeno „kritično“, dve „zelo pomembni“, sedem „pomembnih“ in dve „zaželeni“), ki jih je podala služba Evropske komisije za notranjo revizijo, vodstvo sprejelo vse, pet od šestih priporočil z oznako „zelo pomembno“ je bilo izvedenih in čakajo na spremljanje službe Evropske komisije za notranjo revizijo, izvajanje zadnjega pa poteka; ugotavlja tudi, da je služba za notranjo revizijo podala eno zelo pomembno in dve pomembni priporočili in da je od 11 zelo pomembnih priporočil pet izvedenih, šest pa se jih še vedno izvaja; ugotavlja, da ni nobenega kritičnega priporočila;

                  26.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (7) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 92.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 31, 1.2.2002, str. 1.

         (5)  UL L 357, 31.12.2002, str. 72.

         (6)  UL L 350, 20.12.2012, str. 77.

         (7)  Sprejeta besedila, P7_TA(2013)0134 (glej stran 374 tega Uradnega lista).


title: 2011/588/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske agencije za varnost omrežij in informacij za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Evropske agencije za varnost omrežij in informacij za proračunsko leto 2009

text:
               27.9.2011

               SL

               Uradni list Evropske unije

               L 250/186

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske agencije za varnost omrežij in informacij za proračunsko leto 2009
   (2011/588/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost omrežij in informacij za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (3), zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor (A7-0105/2011),

               1.

               podeli razrešnico izvršnemu direktorju Evropske agencije za varnost omrežij in informacij glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 16.

      (2)  UL L 248, 16.9.2002, str. 1.

      (3)  UL L 77, 13.3.2004, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Evropske agencije za varnost omrežij in informacij za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za varnost omrežij in informacij za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2009, skupaj z odgovori Agencije (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (3), zlasti člena 17 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor (A7-0105/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je Parlament 5. maja 2010 izvršnemu direktorju Evropske agencije za varnost omrežij in informacij podelil razrešnico glede izvrševanja proračuna agencije za proračunsko leto 2008 (5) in v svoji resoluciji, ki spremlja sklep o razrešnici, med drugim ugotovil, da:

                              —

                              ugotavlja, da je Računsko sodišče ugotovilo pomanjkljivosti pri postopkih za naročila, zlasti glede podcenjevanja proračunov ene okvirne pogodbe,

                              —

                              poziva Komisijo, naj preveri možnosti za zagotovitev, da se načelo na potrebah temelječega upravljanja denarnih sredstev, kot je določeno v členu 15(5) Uredbe (ES, Euratom) št. 2343/2002, izvaja v celoti, in tudi katere spremembe pristopa potrebujemo, da bi gotovinske rezerve agencije trajno ohranjali na čim nižji ravni,

                              —

                              čestita agenciji, ker je bilo izvedenih vseh osem priporočil službe za notranjo revizijo, ki so bila ocenjena kot „zelo pomembna“,

                  C.

                  ker je proračun agencije za leto 2009 znašal 8 100 000 EUR, kar je 3,5 % od proračuna za leto 2008,

         Prenesena sredstva

                  1.

                  je zaskrbljen, da je Računsko sodišče poročalo o sredstvih, prenesenih v prihodnje leto, ki predstavljajo 19 % celotnega proračuna agencije; zlasti ugotavlja, da je bilo v leto 2010 prenesenih 41 % odobrenih proračunskih sredstev za operativne dejavnosti, večinoma zaradi zamud pri dveh velikih projektih; je zaskrbljen, da je to stanje pokazalo zamude pri izvajanju dejavnosti agencije, financiranih iz naslova III, in je bilo v nasprotju s proračunskim načelom enoletnosti; zato poziva agencijo, naj proračunski organ obvesti o ukrepih, ki jih je sprejela za odpravljanje te pomanjkljivosti;

         Postopek za javna naročila

                  2.

                  poziva agencijo, naj okrepi svoje notranje kontrole, s čimer bi zagotovila pravilno uporabo pogodb in postopkov za javna naročila; vsekakor ugotavlja, da je Računsko sodišče poročalo, da so bile v enem primeru zahtevane storitve, ki niso bile predvidene v pogodbi, v dveh drugih primerih je do napak (uporaba nepravilnih ponderjev med kakovostjo in ceno ter napačna vrednost za finančno ponudbo) prišlo v fazi oddaje javnega naročila;

                  3.

                  še zlasti zahteva, da agencija nemudoma:

                              —

                              izboljša preglednost, tako glede načrta odhodkov, kot glede odgovornih oseb za projekte,

                              —

                              okrepi pooblastila za javna naročila na ravni sklepa o financiranju in delovnega programa,

                              —

                              zagotovi, da so v njegovem letnem poročilu o dejavnostih razkritja izjem razumljiva,

                              —

                              zagotovi primerno spremljanje morebitnih nepravilnosti,

                              —

                              razvije naknadne kontrole in o njih poroča;

                        zato poziva agencijo, naj proračunski organ obvesti o doseženem napredku in o ukrepih, ki jih je glede tega sprejela;

                  4.

                  agencijo tudi spodbuja, da bi razvila in kasneje redno posodabljala podrobno tabelo, ki bi očrtala njene finančne tokove ter odgovornosti zadevnih finančnih in operativnih akterjev;

         Napake, povezane s proračunskimi prenosi

                  5.

                  poziva agencijo, naj se izogiba prenosom, ki se izvajajo brez predhodne odobritve uprave, saj je to v nasprotju s proračunskim načelom specifikacije; ugotavlja, da je Računsko sodišče poročalo o prenosu 24 000 EUR med naslovi, ki je bil izveden, ne da bi bila uprava o tem obveščena in to tudi predhodno odobrila;

         Stroški, ki jih povrnejo davčni organi iz države članice gostiteljice

                  6.

                  z razočaranjem ugotavlja, da od prejšnjega leta ni bilo napredka glede vračila 45 000 EUR, ki predstavljajo znesek DDV-ja, ki ga je agencija vnaprej plačala davčnim organom države članice gostiteljice; zato poziva agencijo, da nemudoma obvesti organ za razrešnico, ko ji bo država članica gostiteljica vrnila ta znesek;

         Človeški viri

                  7.

                  ugotavlja, da pri postopkih za izbor uslužbencev še vedno obstajajo pomanjkljivosti, ki škodijo preglednosti teh postopkov; zato priznava, da je Računsko sodišče poročalo, da izbirne komisije niso vnaprej določile pragov, ki bi jih morali kandidati doseči, da bi bili povabljeni na razgovor, niti pragov, ki bi jih morali doseči za uvrstitev na rezervni seznam; zato poziva agencijo, naj izboljša to situacijo in proračunski organ obvesti o sprejetih ukrepih;

         Sistemi notranjega nadzora

                  8.

                  pozdravlja dejstvo, da ima agencija koordinatorja za notranjo kontrolo, ki nadzira in spremlja uporabo sistemov notranje kontrole agencije; ugotavlja, da je agencija uspešno izvedla predhodne kontrole svojih notranjih postopkov; vendar agencijo poziva, da s pomočjo strokovnih izvajalcev vpelje naknadne kontrole;

                  9.

                  vendar nemudoma poziva agencijo, naj pripravi izčrpen fizični popis in zagotovi točnost računovodskih evidenc; poudarja pomen tega priporočila in poziva agencijo, da organ za razrešnico obvesti o orodjih, ki jih je uvedla za odpravljanje te pomanjkljivosti; s tem v zvezi ugotavlja tudi, da je Računsko sodišče poročalo, da je popis osnovnih sredstev potekal na podlagi razpredelnice, ki ni zagotavljala celovitosti podatkov;

                  10.

                  ugotavlja, da je služba Komisije za notranjo revizijo leta 2008 izvedla revizijo upravljanja s človeškimi viri, leta 2007 pa spremljanje izvajanja revizije standardov notranje kontrole; poudarja, da je agencija organ za razrešnico obvestila o novih priporočilih službe za notranjo revizijo, ki so se pojavila po obvezi za spremljanje leta 2009, ki je zahtevala ponoven pregled standardov notranje kontrole, ki jih je uprava sprejela 10. oktobra 2007;

                  11.

                  ugotavlja tudi, da je agencija navedla, da je leta 2009 služba za notranjo revizijo izvedla drugo revizijo postopkov javnih naročil, da bi okrepila uspešnost agencije na tem področju; zlasti ugotavlja, da je od 18 priporočil službe za notranjo revizijo agencija sprejela 13 priporočil, pet pa jih je zavrnila, službo za notranjo revizijo pa je potem prosila, da združi zavrnjena priporočila; ugotavlja, da je bilo osem od teh priporočil ocenjenih kot „zelo pomembnih“, deset pa kot „pomembnih“;

                  12.

                  glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 16.

         (2)  UL L 248, 16.9.2002, str. 1.

         (3)  UL L 77, 13.3.2004, str. 1.

         (4)  UL L 357, 31.12.2002, str. 72.

         (5)  UL L 252, 25.9.2010, str. 174.

         (6)  Sprejeta besedila, P7_TA(2011)0163 (glej stran 269 tega Uradnega lista).


title: 2013/612/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Agencije za evropski GNSS za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Agencije za evropski GNSS za proračunsko leto 2011

text:
               16.11.2013

               SL

               Uradni list Evropske unije

               L 308/329

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Agencije za evropski GNSS za proračunsko leto 2011
   (2013/612/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Agencije za evropski GNSS za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Agencije za evropski GNSS za proračunsko leto 2011, skupaj z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 912/2010 Evropskega parlamenta in Sveta (4) o ustanovitvi Evropske agencije za evropski GNSS, zlasti člena 14,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0065/2013),

               1.

               podeli razrešnico izvršnemu direktorju Agencije za evropski GNSS glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje izvršnemu direktorju Agencije za evropski GNSS, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 208.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 276, 20.10.2010, str. 11.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Agencije za evropski GNSS za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Agencije za evropski GNSS za proračunsko leto 2011,

                  —

                  ob upoštevanju poročila Računskega sodišča o končnih letnih računovodskih izkazih Agencije za evropski GNSS za proračunsko leto 2011, skupaj z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

                  —

                  ob upoštevanju Uredbe (EU) št. 912/2010 Evropskega parlamenta in Sveta (4) o ustanovitvi Evropske agencije za evropski GNSS, zlasti člena 14,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0065/2013),

                  A.

                  ker je postala leta 2006 Agencija za evropski GNSS (agencija) finančno avtonomna,

                  B.

                  ker je Računsko sodišče navedlo, da ni moglo podati mnenja o računovodskih izkazih agencije za proračunsko leto 2007,

                  C.

                  ker je Računsko sodišče prilagodilo svojo izjavo o zanesljivosti letnih računovodskih izkazov agencije za proračunsko leto 2008 ter o zakonitosti in pravilnosti z njimi povezanih transakcij,

                  D.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov agencije za proračunsko leto 2009 ter o zakonitosti in pravilnosti z njimi povezanih transakcij,

                  E.

                  ker je Računsko sodišče v svojem poročilu o letnih računovodskih izkazih agencije za proračunsko leto 2010 izdalo mnenje s pridržkom glede zanesljivosti letnih računovodskih izkazov za leto 2010,

                  F.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov agencije za proračunsko leto 2011 ter o zakonitosti in pravilnosti z njimi povezanih transakcij,

         Upravljanje proračuna in finančno poslovodenje

                  1.

                  ugotavlja, da je proračun agencije za proračunsko leto 2011 znašal 38,7 milijona EUR, ki ga je prispevala Unija (8,2 milijona EUR prek subvencije za delovanje in 30,5 milijona EUR prek operativnih skladov), kar je veliko več kot leta 2010 (15,9 milijona EUR);

                  2.

                  zaskrbljeno ugotavlja, da je glede na ugotovitve Računskega sodišča zunanje revizijsko podjetje pri svojih naknadnih revizijah, ki jih je opravilo za agencijo v zvezi s plačili nepovratnih sredstev, izvršenimi v okviru šestega okvirnega programa za raziskave in razvoj v prejšnjih letih, pogosto izrazilo dvom o stroških, ki so jih prijavili upravičenci; ob koncu leta 2011 so bili sporni zneski ocenjeni na 1,7 milijona EUR, kar je 5 % revidiranih nepovratnih sredstev;

                  3.

                  je seznanjen z navedbami agencije, da so bili sporazumi o dodelitvi nepovratnih sredstev, s katerimi upravlja agencija v okviru šestega okvirnega programa, podedovani od predhodnika agencije, in sicer skupnega podjetja Galileo, to podjetje in Evropska vesoljska agencija pa sta svoja pravila v okviru šestega okvirnega programa oblikovala nekoliko drugače od pravil Komisije;

                  4.

                  ugotavlja, da so bile naknadne revizijske kontrole zaključene leta 2012, končne ugotovitve revizorjev pa kažejo, da so bili stroški za revidirani vzorec precenjeni za 455 836,66 EUR oziroma 1,4 % revidiranih nepovratnih stroškov; je seznanjen z navedbami agencije, da namerava po dogovoru s Komisijo izterjati večino zneskov, za katere so zunanji revizorji ugotovili, da so nepravilni, ter poziva agencijo, naj organ za podelitev razrešnice obvesti, ali bo uspela izterjati sporne zneske;

                  5.

                  obžaluje, da je glede na poročilo Računskega sodišča agencija leta 2011 v sklopu sedmega okvirnega programa za raziskave in razvoj izplačala nepovratna sredstva v višini 5,8 milijona EUR ter da pri preverjanju odhodkov, ki jih navedejo upravičenci (zasebni in javni subjekti, ki opravljajo raziskovalno delo), agencija kljub izvajanju pregledov smotrnosti odhodkov običajno ni zahtevala podporne dokumentacije, na podlagi katere bi preprečila tveganje neupravičenih odhodkov;

                  6.

                  na podlagi navedb agencije ugotavlja, da njena analiza stroškov temelji na: predlogu projekta, rezultatih med trajanjem projekta (četrtletna poročila), končnih rezultatih in nastalih stroških ter na dejstvu, da predlog vsebuje podroben delovni načrt z različnimi dejavnostmi, ki so nujne za dosego ciljev projekta; ugotavlja, da upravičenci proračun projekta pripravijo na podlagi sredstev, ki so potrebna za izvajanje delovnega načrta, predloge pa ocenijo strokovnjaki v prostorih Komisije, ki tudi dodelijo nepovratna sredstva; je seznanjen, da namerava agencija izvesti kontrole, ki bodo v prihodnosti omogočile učinkovita preverjanja stroškov projektov, poziva agencijo, naj organ za podelitev razrešnice obvesti o sprejetih ukrepih;

                  7.

                  opozarja agencijo na ugotovitev Računskega sodišča, da so bila v letu 2011 plačila v višini 4,8 milijona EUR (22 % zneskov, izplačanih med letom) izvršena po rokih, določenih v finančni uredbi;

                  8.

                  je seznanjen z navedbami agencije, da naj bi v letu 2011 izvršila 1 195 zahtevkov za plačilo, od česar jih je 140 (11,72 %) izvršila z nekoliko zamude, na rezultate ugotovitev revizije pa so močno vplivale nekatere zelo posebne transakcije velikih zneskov, na primer prenosi neizkoriščenih sredstev Uniji in zelo zapletena plačila iz sporazumov o nepovratnih sredstvih, poleg tega pa prihaja zaradi majhnosti agencije pri plačilih med prazniki zlahka do zamud, saj za nekatera pomembna operativna in upravna delovna mesta ni nadomestnega osebja; ugotavlja, da je agencija od aprila 2012 izvajala izboljšane finančne tokove, da bi čim bolj zmanjšala zamude pri plačilih, ter poziva agencijo, naj organ za podelitev razrešnice obvesti, ali je to pripeljalo do pričakovanih rezultatov;

                  9.

                  pozdravlja pripombo Računskega sodišča, da je bil odpravljen vzrok za mnenje s pridržkom glede zanesljivosti računovodskih izkazov agencije za leto 2010, in sicer napačna računovodska obravnava opredmetenih osnovnih sredstev v zvezi s satelitskim programom Galileo; ugotavlja, da je Računsko sodišče prejelo potrditev, da so ta sredstva sedaj pod nadzorom Komisije in se ne smejo usredstviti v računovodskih izkazih agencije; ugotavlja, da Računsko sodišče tako meni, da na tej podlagi ni več osnove za pridržek;

         Zaposlovanje

                  10.

                  je seznanjen z ugotovitvijo Računskega sodišča, da je bila preglednost postopkov zaposlovanja ogrožena, saj se je pri revidiranih postopkih za izbiro uslužbencev pokazalo, da niso bili določeni pragovi, ki bi jih morali kandidati doseči za povabilo na pisne preizkuse znanja in razgovore ali za uvrstitev na seznam ustreznih kandidatov; meni, da lahko nekatere določbe kadrovskih predpisov predstavljajo znatno upravno breme; zato spodbuja Komisijo, naj v okviru člena 110 kadrovskih predpisov omogoči določeno stopnjo poenostavitve glede agencij;

                  11.

                  je seznanjen z navedbami agencije, da je pregledala postopke izbire in da od leta 2012 komisija za predizbor določi minimalne pragove v fazi priprave obvestila o prostem delovnem mestu, kjer so ti pragovi tudi objavljeni; ugotavlja, da vprašanja in pisna preverjanja znanja pripravljajo strokovnjaki iz izbirne komisije skupaj z obvestilom o prostem delovnem mestu, preden člani komisije dobijo dostop do prijav kandidatov;

                  12.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (6) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 208.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 276, 20.10.2010, str. 11.

         (5)  UL L 357, 31.12.2002, str. 72.

         (6)  Sprejeta besedila, P7_TA(2013)0134 (Glej stran 374 tega Uradnega lista).